Diari Oficial de la Generalitat Valenciana


Sumari del DOGV 6020, del 25-05-2009 (2009/5518)

Judici verbal de desnonament per falta de pagament 000011/2009. Notificació de la sentència a Lukinson, SL.
-----------------------------------------------------------------------------------------------------------

### Dades del document

Número de DOGV
:   6020

Data del DOGV
:   25-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5518


Data del document
:   16-04-2009

Organisme emissor
:   Jutjat de Primera Instància Número 3 d'Alcoi

Tipus de document
:   Edicte

Descriptors 

:   * sistema judicial

Judici verbal de desnonament per falta de pagament 000011/2009. Notificació de la sentència a Lukinson, SL. [2009/5518]  
Demandants: Isabel Masanet Masanet i María Teresa Pastor Segui.  
Procurador: Francisco Gadea Espí.  
Lletrat: Roberto García Llorens.  
Demandat: Lukinson, SL.  
Luis Ceras Montilla, jutge del Jutjat de Primera Instància número 3 dels d'Alcoi i partit, faig saber:  
Que en este Jutjat i secretaria se segueixen actuacions de judici verbal de desnonament i reclamació de rendes número 11/2009, instades per Isabel Masanet Masanet i María Teresa Pastor Seguí, representades pel procurador Francisco Jorge Gadea Espí, contra Lukinson, SL, declarat en rebel·lia en les presents actuacions, en el procediment del qual i en el dia de la data s'ha acordat notificar al demandat esmentat, el domicili o el parador del qual es desconeix, mitjançant edictes la sentència dictada en estes actuacions en data 14 d'abril de 2009 i que té la part dispositiva que és com segueix:  
«Dispositiva  
Estime íntegrament la demanda formulada pel procurador dels tribunals Francisco Jorge Gadea Espí, en nom i representació d'Isabel Masanet Masanet i María Teresa Pastor Seguí, contra Lukinson, SL, declarada en rebel·lia, i declare resolt el contracte d'arrendament de local de negoci de data 4 de maig de 2006, i conseqüentment, declare que pertoca el desnonament de l'entitat demandada del local indicat al carrer del Doctor Sempere, número 31, d'Alcoi, i l'advertisc que si no el desallotja dins del termini legal, en serà llançada en la data de 2 de juny de 2009 a les 12.00 hores, i condemne així mateix l'entitat demandada a pagar a les demandants la quantitat de deu mil nou-cents setanta-nou euros i cinquanta-set cèntims (10.979,57 euros), dels quals 5.175,17 euros corresponen a Isabel Masanet Masanet i 5.804,40 euros a María Teresa Pastor Seguí; amb imposició expressa de les costes processals a la part demandada.  
Notifiqueu esta resolució a les parts, i feu-los saber que esta no és ferma i que s'hi pot interposar un recurs d'apel·lació en contra, davant d'este Jutjat, per a l'Audiència Provincial d'Alacant, per escrit en el termini dels cinc dies següents a la notificació. Es fa advertència expressa al demandat que no se li admetrà cap recurs si, quan el prepare, no manifesta i ho acredita per escrit, que ha pagat les rendes vençudes i les que haja de pagar per endavant d'acord amb el contracte.  
Esta és la meua sentència, que s'ha de portar al llibre que pertoca, i de la qual el secretari estendrà la testimoniança oportuna, definitivament jutjant en primera instància, que pronuncie, mane i firme.  
Firmat i rubrica.»  
I perquè conste i valga de notificació en forma adequada al demandat Lukinson, SL, declarat en rebel·lia en estes actuacions i en parador ignorat, expedisc i firme este edicte.  
Alcoi, 16 d'abril de 2009.- El jutge: Luis Ceras Montilla